stanford-oval/wikipedia huggingface dataset:
Joanna Truffaut
Ura

Yhdessä Anthony M. Townsendin kanssa, Truffautista tuli vuonna 2001 New Yorkin langattoman johtoryhmän jäsen, joka on voittoa tavoittelematon järjestö ja joka tukee ja mahdollistaa vapaan, julkisen langattoman Internet-yhteyden kasvun New Yorkissa ja sen lähialueilla.
Myöhemmin vuonna 2003 Truffaut perusti Pariisin avoimen verkon, jonka tavoitteena oli mahdollistaa ilmaisten Wi-Fi-verkkojen kasvu Pariisin kaupungissa. Hänestä tuli tunnustettu hahmo Ranskassa kaupunkien ilmaisten Wi-Fi-verkkojen herättämisen ja ensimmäisen kirjansa jälkeen. Tämän ajanjakson aikana hän työskenteli tieto- ja viestintäteknologian alan innovaatioiden siirto -kentässä Ranskan teollisuus- ja talousministeriön sivuliikkeeseen ja sen jälkeen startup-yritys Cityneossa, jonka Pure Agency myöhemmin osti.
Kun hän siirtyi Lähi-itään, Truffaut perusti Ibtikaratin, ensimmäisen Lähi-idän startup-yrityksen vuonna 2012, mikä mahdollisti sen että yrittäjät pystyivät myymään sovelluksiaan verkkoportaalin kautta.
Vuonna 2013 hän perusti Ejaba.comin verkkoliiketoiminnan kysymys- ja vastausalustan Lähi-idässä, joka antoi yrittäjille mahdollisuuden kysyä liiketoimintaan liittyviä kysymyksiä asiantuntijaverkostolta maksua vastaan.
Truffaut on Ernst & Youngin julkisten instituutioiden ja mediayritysten digitaalinen muutosjohtaja ja on edelleen aktiivinen startup-yritysten kanssa mentorointi- ja hackathon-arviointitoimintojensa kautta.
Aiheesta muualla

Konferenssipuhe älykkäästä hallituksesta - video englanniksi
Pro Bowl

NFC:n puolustajat Ronde Barber, Roy Williams ja Jeremiah Trotter taklaavat AFC:n keskushyökkääjä LaDainian Tomlinsonin vuoden 2006 Pro Bowlissa.
Myös jokaisen NFL-joukkueen parhaat cheerleaderit osallistuvat Pro Bowliin (kuva vuodelta 2006)
Pro Bowl on amerikkalaisen jalkapallon ammattilaisliigan National Football Leaguen tähdistöottelu. Pro Bowl (viralliselta nimeltään AFC-NFC Pro Bowl) on jokaisen NFL-kauden viimeinen ottelu ja se on pelattu Aloha Stadiumilla, Honolulussa Havaijilla vuosittain tammi-helmikuussa jo vuodesta 1980 lähtien.
Historia

Vuoden 1939 tammikuussa NFL:n otteluohjelmaan lisättiin tähdistöottelu, jossa olivat vastakkain tuore liigamestari ja muista NFL-joukkueista koottu tähdistö. Ensimmäinen ottelu pelattiin Los Angelesin Wrigley Fieldillä. New York Giants voitti NFL:n all-star -miehistön, jossa oli pelaajia myös kahdesta liigan ulkopuolisesta joukkueesta, Los Angeles Bulldogsista ja Hollywood Starsista. NFL:n mestarin ja tähdistökentällisten välisiä vuosittaisia otteluita pelattiin kauden 1942 loppuun asti.
NFL elvytti tähdistöottelun tauon jälkeen kaudella 1950. Ensimmäinen kahden NFL-konferenssin välinen ottelu pelattiin tammikuussa vuonna 1951. Vastakkain olivat vuosina 1951-1953 American Conferencen ja National Conferencen parhaat pelaajat, vuosina 1954–1970 Eastern ja Western Conferencen sekä vuodesta 1971 lähtien American Football Conferencen ja National Football Conferencen parhaat pelaajat.
AFL- ja NFL-liigojen yhdistyttyä vuonna 1970 otettiin käyttöön NFL:n tähdistöottelun virallinen nimi, "AFC-NFC Pro Bowl". Kummankin konferenssin mestaruusotteluiden häviäjäjoukkueiden valmentajat saavat hieman kyseenalaisen kunnian toimia AFC:n ja NFC:n joukkueiden päävalmentajina.
Nykyään tähdistöottelun pelaajat valitaan äänestyksellä. Ääniä saavat antaa pelaajat, valmentajat ja joukkueiden kannattajat. Kunkin ryhmän äänimäärä suhteutetaan niin, että se vastaa kolmasosaa lopputuloksen kokonaisäänimäärästä. Joukkueiden kannattajat voivat äänestää NFL:n virallisella WWW-sivustolla nfl.com, puhelimitse tai NFL-stadioneille varta vasten pystytetyissä äänestyspisteissä. Äänestys on pelipaikkakohtainen ja jokaiselle pelaajalle (pelipaikalle) valitaan myös varamiehet loukkaantumisten varalta eniten ääniä saaneiden lisäksi. Ennen vuotta 1995 vain valmentajat ja pelaajat saivat äänestää. Vuoden 2007 Pro Bowl -äänestyksessä määräaikaan mennessä annettiin ääniä 69,8 miljoonaa kappaletta.
Ottelun luonne

Pro Bowl on viime vuosina muuttunut vakavahenkisestä ottelusta monipäiväiseksi NFL:n näytöstapahtumaksi. Itse pelissä kaikkia taklauksia ei aina viedä loppuun asti samalla intensiteetillä kuin runkosarjassa tai pudotuspeleissä ja ottelun säännöt eroavat normaaleista NFL:n säännöistä. Jääkiekkoliiga NHL:n tähdistöottelun tapaan Pro Bowlissa tehdään tavallisesti paljon pisteitä ja ottelu viihdyttääkin enimmäkseen amerikkalaisen jalkapallon hyökkäyspelistä pitävää yleisöä.
Tärkeimmät sääntömuutokset

Pro Bowlin pelisäännöissä on hieman eroja verrattuna NFL:n runkosarjan tai pudotuspelien otteluihin.
Tärkeimmät sääntömuutokset > Hyökkäystä koskevat muutokset

Pelaajat eivät saa olla aloituslinjan suuntaisessa liikkeessä ennen pelin alkua
Jokaisessa hyökkäyksen pelissä on oltava kentällä sisempi laitahyökkääjä
Aloitusryhmityksessä ei saa olla enempää kuin kaksi laitahyökkääjää muodostelman samalla puolella
Pelinrakentajan tahallista epäonnistumista eteenpäinsyötössä säkityksen välttämiseksi (engl. intentional grounding) ei vihelletä
Tärkeimmät sääntömuutokset > Puolustusta koskevat muutokset

Puolustuksen on käytettävä aina 4-3 -muodostelmaa (neljä puolustuksen linjamiestä, kolme tukimiestä)
Puolustuksen heittoryntäys (engl. blitz) eli tukimiesten tai takamiesten yritys säkittää pelinrakentaja on kielletty
Nk. "Bump & Run"-puolustuksen käyttö on kielletty (l. kulmapuolustaja ei saa aktiivisesti häiritä tai ottaa fyysistä kontaktia laitahyökkääjiin viiden jaardin etäisyydellä aloituslinjasta)
Puolustuksen miehityksessä ei saa käyttää viittä tai kuutta takamiestä
Tärkeimmät sääntömuutokset > Taktiikkaa koskevat muutokset

Pelissä ei tehdä videotarkistuksia tuomareiden ratkaisuista.
Valmentajat eivät voi haastaa tuomareiden päätöksiä.selvennä
Pro Bowl MVP eli Pro Bowlin arvokkain pelaaja

Ensimmäinen Pro Bowlin arvokkaimman pelaajan palkinto (MVP l. Most Valuable Player) jaettiin vuonna 1951. Vuosina 1957–1971 palkinto annettiin sekä parhaalle hyökkäyksen takakentän pelaajalle (pelinrakentaja, keskushyökkääjä tai laitahyökkääjä) että parhaalle puolustuksen linjamiehelle. Vuonna 1972 palkinto myönnettiin sekä parhaalle hyökkääjälle että parhaalle puolustajalle. Vuodesta 1973 ottelussa on myönnetty vain yksi palkinto, ottelun arvokkaimmalle pelaajalle.
AFC-NFC Pro Bowlin historian aikana vuodesta 1973 lähtien pelinrakentajat ovat voittaneet 13 arvokkaimman pelaajan palkintoa, laitahyökkääjät 7.
Pro Bowlin historiassa Buffalo Billsin pelaajista neljä on voittanut ottelun arvokkaimman pelaajan palkinnon. Los Angeles/St. Louis Ramsin pelaajista on palkittu kolme. Seuraavien joukkueiden edustajia ei ole koskaan palkittu: Arizona Cardinals, Baltimore Ravens, Carolina Panthers, Cincinnati Bengals, Cleveland Browns, Denver Broncos ja Houston Texans.
NFL:n tähdistöottelut (1939-1942)

| Päivä | Tulos |
| --- | --- |
15. tammikuuta 1939: New York Giants 13, Pro All-Stars 10
14. tammikuuta 1940: Green Bay Packers 16, NFL All-Stars 7
29. joulukuuta 1940: Chicago Bears 28, NFL All-Stars 14
4. tammikuuta 1942: Chicago Bears 35, NFL All-Stars 24
27. joulukuuta 1942: NFL All-Stars 17, Washington Redskins 14
Vuosina 1943–1950 otteluja ei pelattu lähinnä toisen maailmansodan takia.
NFL Pro Bowl -ottelut (1951-1970)

| Päivä | Tulos | Arvokkaimmat pelaajat |
| --- | --- | --- |
| 14. tammikuuta 1951 | American Conf. 28, National Conf. 27 | Otto Graham, Browns, pelinrakentaja |
| 12. tammikuuta 1952 | National Conf. 30, American Conf. 13 | Dan Towler, Rams, keskushyökkääjä |
| 10. tammikuuta 1953 | National Conf. 27, American Conf. 7 | Don Doll, Lions, puolustuksen takamies |
| 17. tammikuuta 1954 | East 20, West 9 | Chuck Bednarik, Eagles, tukimies |
| 16. tammikuuta 1955 | West 26, East 19 | Billy Wilson, 49ers, laitahyökkääjä |
| 15. tammikuuta 1956 | East 31, West 30 | Ollie Matson, Chicago Cardinals, keskushyökkääjä |
| 13. tammikuuta 1957 | West 19, East 10 | Hyökk. takakenttä: Bert Rechichar, Colts; Puolustuksen linja: Ernie Stautner, Steelers |
| 12. tammikuuta 1958 | West 26, East 7 | Hyökk. takakenttä: Hugh McElhenny, 49ers; Puolustuksen linja: Gene Brito, Redskins |
| 11. tammikuuta 1959 | East 28, West 21 | Hyökk. takakenttä: Frank Gifford, NY Giants; Puolustuksen linja: Doug Atkins, Bears |
| 17. tammikuuta 1960 | West 38, East 21 | Hyökk. takakenttä: Johnny Unitas, Colts; Puolustuksen linja: Eugene Big Daddy Lipscomb, Steelers |
| 15. tammikuuta 1961 | West 35, East 31 | Hyökk. takakenttä: Johnny Unitas, Colts; Puolustuksen linja: Sam Huff, NY Giants |
| 14. tammikuuta 1962 | West 31, East 30 | Hyökk. takakenttä: Jim Brown, Browns; Puolustuksen linja: Henry Jordan, Packers |
| 13. tammikuuta 1963 | East 30, West 20 | Hyökk. takakenttä: Jim Brown, Browns; Puolustuksen linja: Eugene Big Daddy Lipscomb, Steelers |
| 12. tammikuuta 1964 | West 31, East 17 | Hyökk. takakenttä: Johnny Unitas, Colts; Puolustuksen linja: Gino Marchetti, Colts |
| 10. tammikuuta 1965 | West 34, East 14 | Hyökk. takakenttä: Fran Tarkenton, Vikings; Puolustuksen linja: Terry Barr, Lions |
| 15. tammikuuta 1966 | East 36, West 7 | Hyökk. takakenttä: Jim Brown, Browns; Puolustuksen linja: Dale Meinhart, St. Louis Cardinals |
| 22. tammikuuta 1967 | East 20, West 10 | Hyökk. takakenttä: Gale Sayers, Bears; Puolustuksen linja: Floyd Peters, Eagles |
| 21. tammikuuta 1968 | West 38, East 20 | Hyökk. takakenttä: Gale Sayers, Bears; Puolustuksen linja: Dave Robinson, Packers |
| 19. tammikuuta 1969 | West 10, East 7 | Hyökk. takakenttä: Roman Gabriel, Rams; Puolustuksen linja: Merlin Olsen, Rams |
| 18. tammikuuta 1970 | West 16, East 13 | Hyökk. takakenttä: Gale Sayers, Bears; Puolustuksen linja: George Andrie, Cowboys |
Pro Bowlin pelipaikat

1939 - Wrigley Field, Los Angeles
1940 - Gilmore Stadium, Los Angeles (molemmat ottelut)
Tammikuu, 1942 - Polo Grounds, New York (Ottelu siirrettiin Los Angelesista New Yorkiin sodan uhan takia.)
Joulukuu, 1942 - Shibe Park, Philadelphia
1951-1972 - Los Angeles Memorial Coliseum, Los Angeles
1973 - Texas Stadium, Irving, Texas
1974 - Arrowhead Stadium, Kansas City, Missouri
1975 - Orange Bowl, Miami, Florida
1976 - Louisiana Superdome, New Orleans, Louisiana
1977 - Kingdome, Seattle, Washington
1978 - Tampa Stadium, Tampa, Florida
1979 - Los Angeles Memorial Coliseum, Los Angeles
1980– - Aloha Stadium, Honolulu, Havaiji
Aiheesta muualla

Pro Bowlin täydellinen historiikki (Arkistoitu – Internet Archive)
Tietoa, kuvia ja uutisia Pro Bowlista
Juri Motšanov

Juri Aleksejevitš Motšanov  (ven. Ю́рий Алексе́евич Моча́нов; 8. marraskuuta 1934 – 20. lokakuuta 2020) oli venäläinen arkeologi.
Elämäkerta

Motšanov valmistui Leningradin valtionyliopistosta vuonna 1957. Hän toimi humanitaarisen tutkimuksen instituutin tiedejohtajana. Hän löysi ylemmän paleoliittisen Djuktai-kulttuurin kivityökalut Diring-Jurjahissa Siperiasta ja 1000 erilaista arkeologista kohdetta. Kirjassaan In Siberia kirjoittaja Colin Thubron kertoi tapaamistaan Motšanovin kanssa.
Joanne (albumi)

| Joanne Lady Gaga |
| --- | --- | --- |

Studioalbumin tiedot
 Julkaistu: 21. lokakuuta 2016
 Tuottaja(t):  Lady Gaga  BloodPop  Kevin Parker  Mark Ronson 
 Kesto: 39.05
 Levy-yhtiö: Interscope  Streamline
Listasijoitukset
  1.  5.
Lady Gagan muut julkaisut
| Cheek to Cheek 2014 | Joanne 2016 | A Star Is Born 2018 |
Singlet albumilta Joanne
 ”Perfect Illusion” Julkaistu: 9. syyskuuta 2016  ”Million Reasons” Julkaistu: 6. lokakuuta 2016  ”Joanne” Julkaistu: 22. joulukuuta 2017
Joanne on yhdysvaltalaisen laulaja Lady Gagan viides studioalbumi. Se julkaistiin Interscopen kautta 21. lokakuuta 2016. Albumilta julkaistiin singlet ”Perfect Illusion” 9. syyskuuta 2016, ”Million Reasons” 6. lokakuuta 2016 ja "Joanne" 22. joulukuuta 2017.
Albumi ylsi Yhdysvalloissa ensimmäisellä listaviikollaan Billboard 200 -listan ensimmäiseksi. Suomessa albumi nousi virallisen albumilistan sijalle 5.
Kappaleet

Diamond Heart – 3.30
A-YO – 3.27
Joanne – 3.16
John Wayne – 2.54
Dancin’ in Circles – 3.27
Perfect Illusion – 3.02
Million Reasons – 3.25
Sinner’s Prayer – 3.43
Come to Mama – 4.14
Hey Girl – 4.15 (feat. Florence Welch)
Angel Down – 3.49
Grigio Girls – 3.00 (Deluxe-version bonuskappale)
Just Another Day – 2.58 (Deluxe-version bonuskappale)
Angel Down (Work Tape) – 2.19 (Deluxe-version bonuskappale)
Million Reasons (Work Tape) – 3.23 (Japanin bonuskappale)
Arvostelut

Metacritic: 67/100
Allmusic:
Pitchfork Media: 6.9/10
Rolling Stone:
Jylhä

Jylhä voi tarkoittaa seuraavia:
jylhä, kolkon mahtava, karun juhlallinen
Jylhä, kylä Kaustisella
Moottoritorpedovene Jylhä, Suomen merivoimien alus
Jylhä, Korpiklaanin albumi
Eino Jylhä (1920–1981), yritysjohtaja, kauppaneuvos
Heikki Jylhä (1903–1979), toimittaja ja kirjailija
Jarmo Jylhä (s. 1951), muusikko, säveltäjä, sanoittaja ja sovittaja
Juhani Jylhä (1946–2018), jääkiekkoilija
Kari Jylhä (1939–2013), taidemaalari, Heikki ja Rakel Jylhän poika
Konsta Jylhä (1910–1984), pelimanni ja säveltäjä
Kullervo Jylhä (1931–1998), tanssimuusikko ja hanurinsoittaja
Marja Jylhä (s. 1953), lääkäri ja Tampereen yliopiston professori
Martti Jylhä (s. 1987), maastohiihtäjä
Pekka Jylhä (s. 1955), kuvanveistäjä
Rakel Jylhä (1907–1984), toimittaja ja kirjailija, Heikki Jylhän puoliso
Reijo Jylhä (s. 1960), valmentaja
Tapani Jylhä (1929–1980), kirjailija
Tauno Jylhä (1908–1967), Kelan yliaktuaari ja Eläketurvakeskuksen ensimmäinen toimitusjohtaja
Tiina Jylhä (oik. Anna Christina Jylhä-Valkonen, s. 1962), kauneusalan yrittäjä, personal trainer ja ravintoterapeutti
Yrjö Jylhä (vuoteen 1906 Lindeman, 1903–1956), runoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jylhä”, voi hakea sivunnimihaulla, laajalla sivunnimihaulla tai tekstihaulla.
Junkkari

Junkkari (saksasta: Junker, jossa se tarkoittaa nuorta herraa) tarkoitti Venäjän keisarikunnassa aatelissäätyistä upseeria. Venäjän vallan aikana Suomessa junkkari oli henkilö, joka oli käynyt jonkin junkkarikoulun, esimerkiksi Helsingin jalkaväen junkkariopiston.
Saksan Fahnjunker tarkoitti alkujaan lipunkantaja-aliupseeria, mutta myöhemmin on nimitystä käytetty joissakin maissa upseerikokelaasta. Keisariajan Venäjällä upseeriksi aikovia koulutettiin junkkarikouluissa.
Junkkari on ollut myös hoviarvonimen osa, kuten arvonimissä hovijunkkari, kamarijunkkari.
Juri Lypa

| Juri Lypa> Юрій Липа |
| --- | --- |
 Juri Lypa
Henkilötiedot
Syntynyt: 5. toukokuuta 1900 Odessa, Venäjän keisarikunta
Kuollut: 20. elokuuta 1944 (44 vuotta)
Ammatti:  kirjailija, lääkäri
Kirjailija
Tuotannon kieli: ukraina
Aiheesta muualla
Löydä lisää kirjailijoitaKirjallisuuden teemasivulta
Juri Lypa (ukr. Юрій Липа; 5. toukokuuta 1900 Odessa, Venäjän keisarikunta – 20. elokuuta 1944) oli ukrainalainen kirjailija. Hänen isänsä oli Ivan Lypa ja puolisonsa Halyna Zaharijasevytš-Lypa.
Lypa asui vuodesta 1920 Puolassa ja Galitsiassa. Vuonna 1929 hän valmistui lääkäriksi Poznańin yliopistosta. Hän kuoli palvellessaan lääkärinä Ukrainan kapina-armeijassa.
Lypa julkaisi vuodesta 1919 muutamia runokokoelmia. Hän perusti vuonna 1929 Varsovassa Jevhen Malanjukin kanssa kirjallisen Tank-ryhmän, jonka keskeinen ideologi hän oli. Hän kirjoitti yhden romaanin, kolme novellikokoelmaa sekä yhden esseekokoelman (1935), jossa hän käsitteli ukrainalaisen kirjallisuuden tulevaisuutta. Hän kirjoitti myös runsaasti lehtiartikkeleita ja hahmotteli niissä niin sanotun Mustanmeren opin. Lisäksi hän kirjoitti kirjallisuuskritiikkiä. Vaikka hän ei perustellut ajatuksiaan erityisen hyvin, hän oli loisteliaan tyylinsä ansiosta suosittu Galitsiassa ja ukrainalaisten emigranttien keskuudessa. Lypa kirjoitti myös lääketieteellisistä aiheista, kuten suosittuja kirjoja lääkekasveista.
Aiheesta muualla

Kuvia tai muita tiedostoja aiheesta Juri Lypa Wikimedia Commonsissa
Jokimäki

Jokimäki voi tarkoittaa:
Jokimäki, kylä Kauhajoella
Jokimäki, kylä Paltamossa
Jokimäki, kylä Pornaisissa
Marjatta Jokimäki, suomalainen kirjallisuuden kääntäjä
Tomi Leivo-Jokimäki, suomalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jokimäki”, voi hakea sivunnimihaulla, laajalla sivunnimihaulla tai tekstihaulla.
Junge Freiheit

Junge Freiheit (JF, suom. Nuori vapaus) on politiikkaan ja kulttuuriin keskittynyt saksalainen viikkolehti. Lehti on viralliselta linjaltaan konservatiivinen, mutta on kohdannut syytöksiä äärioikeistolaisuudesta muun muassa Saksan viranomaisten taholta. Lehden levikki on noin 30 000 kappaletta.
Historia

Dieter Stein perusti Junge Freiheitin Freiburg im Breisgaussa toukokuussa 1986. Stein on toiminut lehden päätoimittajana yli 30 vuotta. Alkujaan JF oli opiskelijoiden toimittama lehti, jota levitettiin pieninä painoksina yliopistolla.
Junge Freiheit tunnetaan uusoikeistolaisesta linjastaan. Saksan liittotasavallan sekä eräiden sen osavaltioiden perustuslainsuojavirastot ovat tarkkailleet lehteä äärioikeistolaisena ryhmittymänä ainakin vuodesta 1994, jolloin lehti ensimmäistä kertaa mainittiin Nordrhein-Westfalenin osavaltion perustuslainsuojaviraston vuosiraportissa. Saksan perustuslakituomioistuin päätti pitkän oikeusprosessin päätteeksi vuonna 2005, etteivät yksittäiset artikkelit riitä todisteeksi lehden julkaisulinjan perustuslainvastaisuudesta. Osalliset perustuslainsuojavirastot ilmoittivat jatkavansa lehden tarkkailua, mutta ovat sittemmin jättäneet sen pois äärioikeistolaisen toiminnan vuosiraporteistaan.
Joulukuussa 1994 Junge Freiheitin painotiloihin Weimarissa iskettiin polttopulloin. Tekijöitä ei saatu kiinni, mutta tekijäksi ilmoittautui aiemmin tuntematon Revolutionäre Lesbenfrauengruppen und andere revolutionäre Gruppen (suom. ”Vallankumoukselliset lesbonaiset ja muut vallankumoukselliset ryhmät”). Iskut aiheuttivat noin 2,5 miljoonan D-markan vahingot, minkä vuoksi lehti siirtyi ilmestymään Berliiniin.
Aiheesta muualla

Junge Freiheitin verkkoversio
Juri Milner

Juri vaimonsa Julia Milnerin kanssa.
Juri Borisovitš (Bentsionovitš) Milner (ven. Юрий Борисович (Бенционович) Мильнер; s. 11. marraskuuta 1961, Moskova, Neuvostoliitto) on venäjänjuutalainen miljardööri, yrittäjä ja pääomasijoittaja; oligarkki. Hän opiskeli taloutta Pennsylvanian yliopiston kuulussa Wharton Schoolissa 1990-luvulla. Vuonna 1998 Milner aloitteli yrittäjän uraansa ostamalla makaronitehtaan. Myöhemmin hän on perustanut Digital Sky Technologies (DST) -sijoitusyhtiön, joka on nykyään nimeltään Mail.ru Group ja DST Global. Mail.ru Groupin ja DST Globalin kautta Milner on sijoittanut seuraaviin yhtiöihin: Facebook, Zynga, Twitter, Spotify, ZocDoc, 360Buy.com ja Groupon. Hän on nimenomaan pyrkinyt sijoittamaan sosiaalisen median yrityksiin. Esimerkiksi vuonna 2009 hän osti 2 % Facebookista 200 miljoonalla dollarilla. Myöhemmin hän osti lisää yrityksestä Mail.ru Groupin ja DST:n kautta, ja omistusosuus nousi 9 %:iin. Ennen ostoja hän oli tutustunut yrityksen perustajaan Mark Zuckenbergiin. Milner on neuvotellut myös muun muassa Rovio Entertainmentiin sijoittamisesta. Silicon Valleyssä häntä pidetään ristiriitaisena henkilönä, joka on tehnyt yhteistyötä toisen keskustelua herättävän henkilön kanssa, Ališer Usmanovin. Hän tuki Milneriä Facebook-ostoissa. Milner on käyttänyt omaisuuttaan muun muassa ostamalla talon, jota on arveltu Yhdysvaltain kalleimmaksi 100 miljoonan dollarin hinnallaan. Vuonna 2015 hän sijoitti varojaan myös kiinteistöalan teknologiayritykseen Cadreen – omien sanojensa mukaan 850 000 dollaria. Cadren perustajiin kuuluu Yhdysvaltain presidentti Donald Trumpin vävy ja neuvonantaja Jared Kushner sekä Kushnerin veli Joshua ja eräs kolmas yrittäjä. Kushnerin yrityksen arvon on arvioitu olevan 800 miljoonaa dollaria.
Paratiisin paperit -tietovuoto

Marraskuussa 2017 uutisoitiin Paratiisin paperit -tietovuodon jälkeen, että Venäjän valtionpankki ja valtiollinen öljy-yhtiö sijoittivat Milnerin DST Global -yrityksen kautta sosiaalisen median toimijoihin kuten Facebookiin ja Twitteriin. Venäjän valtio sai sijoituksista suuret voitot. Samalla uutisoitiin, että Milner on Yhdysvaltain presidentti Donald Trumpin läheinen tuttava.
Venäjän valtion toiseksi suurin pankki VTB Bank sijoitti 191 miljoonaa dollaria DST Globaliin, joka vuonna 2011 osti merkittävän osuuden Twitteristä. Osuus myytiin vuonna 2013.
Venäläisen energiajätin Gazpromin tytäryhtiö puolestaan osti erään veroparatiisiyhtiön ja DST Globalin kautta Facebookin osakkeita. Ne myivät osakkeet sen jälkeen, kun yhtiö listautui pörssiin vuonna 2012 ja keräsivät suuret voitot.
Paljastukset osoittavat, että Venäjällä oli taloudellisia etuja sosiaalisessa mediassa Yhdysvalloissa jo vuosia ennen Yhdysvaltain vuoden 2016 presidentinvaaleja. Gazpromin ja VTB Bankin paljastuneet yhteydet yhdysvaltalaisiin sosiaalisen median yrityksiin ovat asia, jota pidetään arkaluontoisena, koska yrityksillä on läheiset yhteydet Venäjän presidenttiin Vladimir Putiniin ja hänen lähipiiriinsä. Esimerkiksi Gazpromia johti yli kymmenen vuoden ajan Milnerin yhteistyökumppani Usmanov.
Gazpromin tytäryhtiön tiedottaja on vahvistanut, että yritys oli lainoittanut Kanton Services -veroparatiisiyhtiötä, joka puolestaan oli osallisena DST Globalin Facebook- ja Twitter-kaupoissa.
Joanna Russ

| Joanna Russ |
| --- | --- |

Henkilötiedot
Syntynyt: 22. helmikuuta 1937 Bronx, New York
Kuollut: 29. huhtikuuta 2011 Tucson, Arizona
Kansalaisuus:  yhdysvaltalainen
Kirjailija
Tyylilajit:  tieteiskirjallisuus
Aiheesta muualla
Löydä lisää kirjailijoitaKirjallisuuden teemasivulta
Joanna Russ (22. helmikuuta 1937 Bronx, New York, Yhdysvallat – 29. huhtikuuta 2011 Tucson, Arizona, Yhdysvallat) oli yhdysvaltalainen tieteiskirjailija. Hän voitti Hugo-, Nebula- ja Locus-palkinnot, James Tiptree Jr. -palkinnon, Tähtivaeltaja-palkinnon sekä SF Chronicle -palkinnon. Russia pidetään johtavana feministisenä tieteiskirjailijana ja tieteiskirjallisuuden tutkijana.
Russ työskenteli Washingtonin yliopistossa englanninkielisen kirjallisuuden professorina. Hän jäi eläkkeelle 1994.
Suomennetut romaanit

Piknikki paratiisissa.  ((Picnic on Paradise, 1975.) Suomentanut Kristiina Drews)  Helsinki:  Kirjayhtymä, 1988.  ISBN 951-26-3010-9.
Naisten planeetta.  ((The Female Man, 1975.) Suomentanut Kristiina Drews)  Helsinki:  Kirjayhtymä, 1986.  ISBN 951-26-2885-6.
Kirjallisuutta

Sisättö, Vesa & Jerrman, Toni (toim.): Ulkomaisia tieteiskirjailijoita 2.  Helsinki:  BTJ, 2004.  ISBN 951-692-579-0.
Aiheesta muualla

Sinisalo, Johanna: Piknikki Paratiisissa. Aikakone 4/1988.
Jun Nishikawa

| Henkilötiedot |
| --- | --- | --- | --- |
Koko nimi: Jun Nishikawa
Syntymäaika: 21. helmikuuta 2002 (ikä 22)
Syntymäpaikka: Kanagawa, Japani
Pelipaikka: Hyökkäävä keskikenttäpelaaja
Pituus: 180 cm
Seura
Seura: Cerezo Osaka
Pelinumero: 49
Junioriseurat
–2017: Yokohama
Seurat
| Vuodet | Seura | O | (M) |
| 2017–2019 | Toko Gakuen High School |  ? | (?) |
| 2019– | Cerezo Osaka | 1 | (0) |
Maajoukkue
| 2019– | Japani U20 | 6 | (0) |
 Seurajoukkueuran tilastot kattavat vain kansalliset sarjat.
Jun Nishikawa (jap. 西川 潤, Nishikawa Jun; s. 21. helmikuuta 2002 Kanagawa) on japanilainen jalkapalloilija, joka edustaa japanilaista Cerezo Osakaa. Hän on pelipaikaltaan hyökkäävä keskikenttäpelaaja.
Jalkapallomaajoukkue

Nishikawa kuului Japanin U-20 joukkueeseen alle 20-vuotiaiden MM-kilpailuissa 2019.
Aiheesta muualla

Soccerway
Junge Roemer

| Junge Roemer Falco |
| --- | --- | --- |

Studioalbumin tiedot
 Julkaistu: 6. huhtikuuta 1984
 Tuottaja(t): Robert Ponger
 Tyylilaji: pop rock, pop rap
 Kesto: 37.51
 Levy-yhtiö: A&M
Listasijoitukset
  1.
Falcon muut julkaisut
| Einzelhaft 1982 | Junge Roemer 1984 | Falco 3 1985 |
Junge Roemer (Junge Römer) on pop rap -laulaja Falcon toinen studioalbumi, joka julkaistiin 6. huhtikuuta 1984.
Albumi nousi Itävallan albumilistan ensimmäiselle sijalle, ja pysyi listalla yhteensä 21 viikkoa.
Kappaleet

Junge Roemer – 4.30
Tut-Ench-Amon (Tutankhamen) – 4.28
Brillantin' Brutal' – 3.48
Ihre Tochter – 4.27
No Answer (Hallo Deutschland) – 3.39
Nur mit dir – 4.26
Hoch wie nie – 4.21
Steuermann – 3.45
Kann es Liebe sein – 4.07